[{"text_idx": "#000000", "text": "Uus kaitsekord aitab hoida Laidevahe loodusrikkust ja pa\u0308randit"}, {"text_idx": "#000001", "text": "11. ma\u0308rtsil 2021 kirjutati Saarte Ha\u0308a\u0308les kartusest, et Siiksaare-Oessaare hoiuala liitmine Laidevahe looduskaitsealaga toob kaasa traditsioonide kadumise ja lo\u0303ikab la\u0308bi kohalike sidemed merega. Kaitstavate alade liitmine selliseid tagaja\u0308rgi kaasa ei too, selgitavad Keskkonnaameti looduskaitse planeerimise osakonna spetsialist Mirjam Vaan ja juhtivspetsialist Nele Saluveer."}, {"text_idx": "#000002", "text": "Siiksaare-Oessaare hoiuala ja Laidevahe looduskaitseala liitmise ja\u0308rel saavad inimesed toimetada oma taluo\u0303uel ning niita ja karjatada oma heina- ja karjamaadel samamoodi ka edaspidi. Kaitsealale hoiuala liitmise ja tsoneeringu muutmisega ei arvata u\u0308htegi talukohta rangema kaitse alla kui praegu. Samuti toetab kaitsekord pa\u0308randkoosluste sa\u0308ilimist ja nende ja\u0308tkuvat hooldamist."}, {"text_idx": "#000003", "text": "Merea\u0308a\u0308rseid po\u0303llumajanduslikult va\u0308heva\u0308a\u0308rtuslikke maid on kasutatud rannakarjamaadena ja -heinamaadena tuhandeid aastaid. Sa\u0308a\u0308stva majandamise tulemusel kujunesid nii Eestile omased pa\u0308randkooslused, mida on kestvalt niidetud vo\u0303i karjatatud. Need peegeldavad endas sajandipikkusi traditsioone ning on olulised nii maastikuliselt kui ka loodusliku mitmekesisuse sa\u0308ilitamisel. Na\u0308iteks madalmurune rannaniit on u\u0308lioluline pesitsusala mustsaba-viglele, punajalg-tildrile, kiivitajale, niiduru\u0308dile ja tutkale."}, {"text_idx": "#000004", "text": "Vanasti olid heina niitmine ja karjatamine elulaadi osad. Praegu pu\u0308sivad need kooslused ta\u0308nu pidevale to\u0308o\u0308le, millega sa\u0308ilitame ka talurahva pa\u0308randmaastiku. Selle pa\u0308randi sa\u0308ilitamiseks maksavad PRIA ja Keskkonnaamet ka toetusi."}, {"text_idx": "#000005", "text": "Samuti tohib alal ja\u0308tkuvalt pu\u0308u\u0308da kala, arvestades kalapu\u0308u\u0308gi eeskirja ja mo\u0303ningaid tingimusi pu\u0308u\u0308giaja ja -vahendite kohta. Need tingimused on vajalikud linnustiku ja kalade kaitseks, ent ei keela kalapu\u0308u\u0308giga tegelemist."}, {"text_idx": "#000007", "text": "Kavandatud piiranguvo\u0308o\u0308ndis ehk leebema kaitsekorraga alal ja\u0308tkub kalapu\u0308u\u0308k samamoodi nagu praeguseski hoiuala osas. Kaitsealaga liitmisel seal ta\u0308iendavaid tingimusi kalapu\u0308u\u0308gile ei seata, ja\u0308rgida tuleb ainult kalapu\u0308u\u0308gi eeskirja."}, {"text_idx": "#000008", "text": "Mere a\u0308a\u0308res tohib ikka liikuda"}, {"text_idx": "#000009", "text": "Inimesed vo\u0303ivad ja\u0308tkuvalt liikuda ka mere a\u0308a\u0308res. Ajaliselt on see piiratud vaid Laidevahe ja Po\u0303ldealuse sihtkaitsevo\u0308o\u0308ndi laidudel ainult lindude pesitsemise ja poegade u\u0308leskasvatamise ajal."}, {"text_idx": "#000010", "text": "Pesitsemise ajal on laidude linnustik ha\u0308irimise suhtes va\u0308ga tundlik. Inimpelglikud linnud to\u0303usevad pesalt lendu juba siis, kui ha\u0308irija on ku\u0308llaltki kaugel. Kogukad linnud vo\u0303ivad paanikasse sattudes kergesti purustada oma mune vo\u0303i isegi oma poegi surnuks tallata. Kaitseta ja\u0308a\u0308nud pesi vo\u0303ivad aga ru\u0308u\u0308stada kajakad, varesed ja rongad. Kui linnud pesalt a\u0308ra hirmutatakse, vo\u0303ivad munad jahtuda vo\u0303i pa\u0308ikesekiirguse toimel u\u0308le kuumeneda. Seega on laidudel lindude kaitseks pesitsemise ajaks liikumispiirangu seadmine ha\u0308davajalik. Ka looduskaitseseadusega on looduslike lindude tahtlik ha\u0308irimine pesitsemise ajal keelatud. Va\u0308ljaspool lindude pesitsusaega 1. septembrist kuni 31. ma\u0308rtsini vo\u0303ivad ka inimesed laidudega la\u0308hemalt tutvuda."}, {"text_idx": "#000012", "text": "Ehkki mootorso\u0303idukitega va\u0308ljaspool teid so\u0303itmine on keelatud praegugi, siis paraku eksitakse selle vastu ka praegu, kui autodega so\u0303idetakse otse rannaniidule. Kaitsealal viibides ei tohiks unustada, et selline mugav ka\u0308itumine rikub rannaniitu ja vo\u0303ib lo\u0303hkuda linnupesi."}, {"text_idx": "#000013", "text": "Kui vanasti liikusid inimesed jalgsi vo\u0303i hobusega ja to\u0303id no\u0303nda mere a\u0308a\u0308rest kala ka vastuvo\u0303tupunktidesse, siis nu\u0308u\u0308d eelistatakse liikuda mootorso\u0303idukiga. Seda aga ei saa pidada iseenesest mo\u0303istetavana ega osana traditsioonilisest elulaadist. Va\u0308ljaspool teid ei tohi so\u0303ita ka hoolimata sellest, kas tegemist on kaitse- vo\u0303i hoiualaga. Samuti kehtib igal pool mererannas va\u0308ljaspool teeala ranna piiranguvo\u0308o\u0308nd, mis on Saaremaal 200 m. Ujuma ja loodust nautima saab minna ka jalgsi liikudes. Samas leidub alal ka neid kohti, kus mere la\u0308hedale pa\u0308a\u0308seb ka mootorso\u0303idukiga, na\u0308iteks Sandla ja Turja sadamad."}, {"text_idx": "#000014", "text": "Kavas on lubada va\u0308ljaspool teid so\u0303itmist vaid kaitseala valitseja no\u0303usolekul paadi veeskamiseks, et tagada kaluritele juurdepa\u0308a\u0308s lautrikohtadele. Kuna kalapu\u0308u\u0308k lindudele tundlikul ajal pesitsuspiirkonnas ei ole lubatud, on ka paadi veeskamine po\u0303hjendatud vaid va\u0308ljaspool pesitsusaega. Selline sa\u0308te tagab, et va\u0308ljaspool teid minnakse eesma\u0308rgipa\u0308raselt ainult lautrikohtadesse."}, {"text_idx": "#000015", "text": "Kui poollooduslikke kooslusi saab sama ha\u0308sti kaitsta nii hoiuala kaitsekorraga kui ka kaitsealal, siis lindude kaitseks ei ole hoiuala kaitsekord piisav \u2013 hoiuala kaitsekord ei vo\u0303imalda jahipidamist reguleerida ega keelata linnujahti."}, {"text_idx": "#000016", "text": "Nii Laidevahe looduskaitseala kui ka lahustu\u0308kkidena u\u0308mbritsev Siiksaare-Oessaare hoiuala on rahvusvahelise ta\u0308htsusega pesitsus-, sulgimis- ja ra\u0308ndepeatuspaikadeks tervele reale vee- ja rannikulindudele. Seeto\u0303ttu on a\u0308a\u0308rmiselt oluline arvestada rahvusvahelise linnukaitse vajadustega kogu alal. Kuna linnujaht seab kohaliku linnustiku ohtu, on lindude jahtimine vaja keelata ning tagada lindudele rahu ka praeguses hoiuala osas."}, {"text_idx": "#000017", "text": "Hoiuala liitmine kaitsealaga ja metsakoosluste arvamine sihtkaitsevo\u0308o\u0308ndisse tagab hoiuala metsaomanikele ka o\u0303iglasemad toetused, mis on vo\u0303rreldes praeguse hoiuala kaitsekorraga seatust kaks korda suuremad. Sihtkaitsevo\u0308o\u0308ndis kehtib ka ta\u0308ielik maamaksuvabastus."}, {"text_idx": "#000018", "text": "Meil ko\u0303igil on kohustus loodust hoida, et looduse hu\u0308vesid saaksid nautida ka ja\u0308rgnevad po\u0303lvkonnad. Keskkonnaametile on oluline, et saavutaksime koos loodust sa\u0308a\u0308stvad hoiakud ja et nii kohalikud kui ka teised inimesed mo\u0303istaksid selliste alade va\u0308a\u0308rtust ning kaitse olulisust. Pikas perspektiivis soovime kaitsealadel nii looduse kui ka inimeste elukeskkonda parandada. Hea meel on to\u0303deda, et paljud kohalikud va\u0308a\u0308rtustavad piirkonna loodust, aitavad seda hoida ning panustavad nii loodus- kui ka kultuuripa\u0308randi sa\u0308ilimisse. Na\u0308iteks hooldati Siiksaare-Oessaare loodusalal 2020. aastal umbes 373 hektaril pa\u0308randkooslusi. Samas kokku on neid alal u 973 ha, seega palju to\u0308o\u0308d on veel ees."}, {"text_idx": "#000019", "text": "Samuti on va\u0308ga ta\u0308nuva\u0308a\u0308rne kohalike soov kaitseala menetluse protsessis erinevatel teemadel kaasa ra\u0308a\u0308kida. Na\u0308iteks on laekunud ettepanek rajada alale ku\u0308lastuskorraldusobjekte. Sa\u0308a\u0308rase taristu planeerimine on oluline la\u0308bi arutada erinevate huvigruppidega ning planeerida objekte kohtadesse, kus need aitavad loodusva\u0308a\u0308rtusi tutvustada ilma"}]